Poegol (Erinaceus europaeus)

Poegol (Erinaceus europaeus) tir tana katca ke Erinaceus oxi vey Erinaceidae yasa ( Erinaceinae volveyyasa ) ke ERINACEOMORPHA veem.

Gan Linnaeus bak 1758 taneon zo pimtayar.

 Pimtara 
Poegol gu edjaftol dile zo dojer. Poegol va mon 16000 olgaf is cuynaf imolk abrotcaf gu abice decemeametre sodir. Inafa malestura tir gedrapafa, kum beza is toka is broza is tovolam is salmey  is zveriato is lewa is ruxasinka dum enga ik zae is nyul.

Poegol va zveri ok perake dile rodilfur : tuke puilesa lona, va zamyala milervoon dace rodekevalier. Ton keunira apcanyar, sotceson va puilexeem. Viele afizon tilder, puilexeem volson vadimon tuazekawer.

Kadimi koblira, poegoloc va puilexa ixam sodir. Bana puilexa leve alma batvieli zo palseyed enide bak nazbara va gadikya me di bakayad.

Ordafa tweria remmi fentugal me tir adalafa gu kenibapa : ede divefa yanka lev 2° C- titstir, pune poegol divmoder enide me di laxutaper.

Poegol va witcaja sodir voxen inafa pezitca isu gildetca sotid vonenapafa. Inaf pez tire sotir dalafa pestafa is tela logedelafa vila. Batkane va tcabanes sulem nope dakela grukaravotar abdida rovowir.

 Vexala dem apteem 
Sedme Mammal Species of the World (siatos ke 2005), bata katca vas 16 apta ruldar :

 Pulasa vuestexa is xantaza 
 (en) vuest- : Mammal Species of the World (v- 3, 2005) : Erinaceus europaeus (Linnaeus, 1758)
 (en) vuest- : CITES : Erinaceus europaeus
 (en) vuest- : UICN : katca Erinaceus europaeus (Linnaeus, 1758)
 (en, fr) vuest- : ITIS : Erinaceus europaeus (Linnaeus, 1758)
 (en) vuest- : Tree of Life Web Project : Erinaceus europaeus
 (en) vuest- : Catalogue of Life : Erinaceus europaeus (Linnaeus, 1758)
 (en) vuest- : Paleobiology Database : Erinaceus europaeus (Linnaeus, 1758)
 (en) vuest- : Animal Diversity Web : Erinaceus europaeus
 (en) vuest- : NCBI : Erinaceus europaeus
 Ara vuestexa 
 Poegol (Erinaceus europaeus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Poegol (Erinaceus europaeus)
Poegol (Erinaceus europaeus)
Poegol (Erinaceus europaeus)